**Atklāta konkursa „ZVA telpu un teritorijas ikdienas uzkopšanas, uzturēšanas pakalpojumi uz 24 mēnešiem” (ID Nr. ZVA 2018/3) nolikuma Pielikums Nr.4**

**Līguma projekts**

Rīgā

**PASŪTĪTĀJA IZPILDĪTĀJA**

līguma uzskaites Nr.\_\_\_\_\_\_\_\_\_ līguma uzskaites Nr.\_\_\_\_\_\_\_\_\_\_\_

**Līgums**

„\_\_\_\_\_\_\_\_\_\_\_\_\_\_\_\_\_\_\_\_\_\_\_”

Rīgā, 2018.gada \_\_.\_\_\_\_\_\_\_

**Zāļu valsts aģentūra**, reģistrācijas Nr.90001836181, juridiskā adrese Jersikas ielā 15, Rīgā, tās direktora Svena Henkuzena personā, kurš rīkojas saskaņā ar Zāļu valsts aģentūras nolikumu, turpmāk tekstā saukts PASŪTĪTĀJS, no vienas puses, un

**\_\_\_\_\_\_\_\_** “**\_\_\_\_\_\_\_\_\_**” (tālāk tekstā – **IZPILDĪTĀJS**), tās \_\_\_\_\_\_\_\_\_\_\_\_\_\_\_\_\_\_ personā, kurš rīkojas uz \_\_\_\_\_\_\_\_ pamata, no otras puses,

abi kopā un katrs atsevišķi, turpmāk saukti par PUSĒM, bez spaidiem, maldības un viltus, saskaņā ar atklāta konkursa „ZVA telpu un teritorijas ikdienas uzkopšanas, uzturēšanas pakalpojumi uz 24 mēnešiem”, identifikācijas Nr. ZVA 2018/3, (turpmāk – Iepirkums) rezultātiem un Izpildītāja Iepirkumā iesniegto piedāvājumu (turpmāk – Piedāvājums), noslēdz šo līgumu (turpmāk tekstā saukts – Līgums) ar šādiem nosacījumiem:

1. **Līguma priekšmets**
   1. Pasūtītājs pasūta, un Izpildītājs apņemas sniegt Pasūtītāja **telpu un teritorijas ikdienas uzkopšanas, uzturēšanas pakalpojumus** (turpmāk – **Pakalpojumi**). Detalizētāka informācija par Pakalpojumiem, Pakalpojumu sniegšanas kārtība un apraksts ir noteikts Līguma pielikumā Tehniskais piedāvājums (Pielikums Nr.1), kas ir šī Līguma neatņemama sastāvdaļa.
   2. Telpas un teritorija Līguma darbības laikā var mainīties, bet šī Līguma noslēgšanas brīdī identificētie objekti ir šādi:
      1. Telpas un teritorija Rīgā, Jersikas ielā 15;
      2. Telpas Rīgā, Katrīnas ielā 5;

turpmāk visi kopā - **Objekts**.

* 1. Izpildītājs Pakalpojumu sniegšanu veic pats ar saviem līdzekļiem, iekārtām un citiem nepieciešamajiem resursiem, ja vien to tieši nav uzņēmies Pasūtītājs.
  2. Izpildītājs un Pasūtītājs vienojas, ka telpu un teritorijas ikdienas uzkopšanas, uzturēšana**s** darbiem jānodrošina Pasūtītāja ikdienas darbībai nepieciešamo telpu un teritoriju nevainojama kvalitāte atbilstoši vispārpieņemtām prasībām attiecīgajā nozarē.

1. **Līgumcena un norēķinu kārtība**
   1. Līguma **kopējā summa** par Pakalpojumu sniegšanu **nevar pārsniegt EUR 133 999.99 (simts trīsdesmit trīs tūkstoši deviņi simti deviņdesmit deviņi *euro,* 99 centi)**, neieskaitot pievienotās vērtības nodokli.
   2. Detalizēts Pakalpojumu sniegšanas izcenojumu atšifrējums, ir norādītas Līguma pielikumā Nr.2 (Finanšu piedāvājums).
   3. Puses vienojas, ka Līguma pielikums Nr.2 (Finanšu piedāvājums) ietver visas izmaksas, kas saistītas ar Līguma izpildi, darbaspēka, transporta izmaksas, valstī noteiktās nodevas un nodokļi (izņemot PVN) un pārējās izmaksas (peļņu un ar riska faktoriem saistītās izmaksas), kas saistītas ar Līguma pilnīgu un kvalitatīvu izpildi. Nekāda veida papildus maksājumi no Pasūtītāja Izpildītājam netiek paredzēti.
   4. Gadījumā, ja Latvijas Republikā tiek paaugstināts valstī noteiktais minimālās darba samaksas apmērs vairāk par 5%, Izpildītājs ir tiesīgs prasīt ikmēneša maksas par sniegtajiem pakalpojumiem pārskatīšanu proporcionāli darbaspēka izmaksu pieaugumam, kā arī Puses var pārskatīt nolīgtās cenas sakarā ar darba ņēmējiem saistīto nodokļu izmaiņām.
   5. Pievienotās vērtības nodokļa vai citu nodokļu/nodevu izmaiņu gadījumā, Puses, bez papildus grozījumu veikšanas Līguma tekstā, veicamajiem maksājumiem piemēro spēkā esošo pievienotās vērtības nodokļa vai citu nodokļu/nodevu likmi.
   6. Izpildītājs iesniedz Pasūtītājam pieņemšanas – nodošanas aktu un rēķinu līdz katra mēneša 5. (piektajam) datumam par iepriekšējā mēnesī sniegtajiem Pakalpojumiem. Izrakstot rēķinu, tajā obligāti jānorāda Līguma numurs, datums un Pasūtītāja kontaktpersona, pretējā gadījumā Pasūtītājs ir tiesīgs bez soda sankciju piemērošanas kavēt šajā punktā noteikto maksājumu termiņu.
   7. Pasūtītājs samaksā Izpildītājam bankas pārskaitījuma veidā uz rēķinā norādīto Izpildītāja norēķinu kontu 10 (desmit) darba dienu laikā no rēķina saņemšanas dienas par iepriekšējā mēnesī savlaicīgi, kvalitatīvi un Līguma noteikumiem atbilstoši sniegtajiem Pakalpojumiem.
   8. Pasūtītājs pieņem un atzīst Izpildītāja elektronisko (nodokļu) rēķinu, ja tas noformēts atbilstoši normatīvo aktu prasībām un nosūtīts uz elektronisko adresi:\_\_\_\_\_\_@\_\_\_\_\_. Pretējā gadījumā Izpildītājam jāiesniedz Pasūtītājam rēķins rakstveidā.
   9. Par apmaksas datumu tiek uzskatīta diena, kad rēķinā norādītā naudas summa ir pārskaitīta no Pasūtītāja bankas konta uz Izpildītāja attiecīgajā rēķinā norādīto norēķinu kontu, un kad Pasūtītājs spēj uzrādīt bankas apliecinātu maksājuma uzdevumu (pārvedumu).
   10. Pasūtītājs ir tiesīgs jebkurā brīdī ieturēt viņam no Izpildītāja pienākošos maksājumus (zaudējumus, līgumsodus utt.), veicot norēķinus ar Izpildītāju.
2. **Pakalpojumu pieņemšana – nodošana**
   1. Izpildītājs Pakalpojumus Pasūtītājam sniedz atbilstoši Līguma nosacījumiem, Pasūtītāja norādījumiem un nepieciešamībai.
   2. Pirms Pakalpojumu sniegšanas uzsākšanas Pušu pārstāvji apseko uzkopjamās telpas un teritoriju, un sastāda pieņemšanas – nodošanas aktu, kurā fiksē visus pamanītos uzkopjamo virsmu defektus. Pieņemšanas – nodošanas aktu sagatavo divos eksemplāros, pa vienam katrai Pusei.
   3. Pakalpojumu izpildes pieņemšana – nodošana tiek noformēta ar ikmēneša abpusēja Pakalpojumu pieņemšanas – nodošanas akta parakstīšanu.
3. **Izpildītāja** **tiesības un pienākumi**
   1. Izpildītājs apņemas Pakalpojumus sniegt kvalitatīvi, savlaicīgi un atbilstoši Līguma nosacījumiem un Pasūtītāja izvirzītajām prasībām.
   2. Izpildītājs apņemas Pakalpojumus sniegt atbilstoši normatīvo aktu prasībām, t.sk. nodrošināt darba drošības noteikumu ievērošanu.
   3. Izpildītājs apņemas nekavējoties rakstiski informēt Pasūtītāju par jebkādām grūtībām Līguma izpildes procesā, kas varētu aizkavēt savlaicīgu pakalpojumu sniegšanu un Līguma izpildi.
   4. Izpildītājs apņemas Pakalpojumu sniegšanā izmantot kvalitatīvus materiāltehniskos resursus, mazgājamos un dezinfekcijas līdzekļus atbilstoši normatīvo aktu prasībām, nodrošināt higiēnas prasību ievērošanu, jebkuras virsmas un seguma nebojāšanu, kalpošanas ilglaicīguma nesamazināšanu.
   5. Izpildītājs apņemas bez Pasūtītāja iepriekšēja akcepta neizmantot tādus materiāltehniskos resursus, kas nesamērīgi un ievērojami patērē elektroenerģiju vai var radīt Pasūtītājam kādus bojājumus vai cita rakstura zaudējumus.
   6. Izpildītājs apņemas Pakalpojumu sniegšanas ietvaros respektēt un netraucēt Pasūtītāja ikdienas darbu.
   7. Izpildītājs apņemas segt zaudējumus, kuri nodarīti Pasūtītājam un trešajām personām Līguma neizpildes vai pārkāpuma gadījumā, ja Izpildītājs vai Izpildītāja personāls tajos vainojams, t.sk. par materiālo vērtību sabojāšanu vai iznīcināšanu.
   8. Izpildītājs apņemas bez papildus atlīdzības veikt izmaiņas, uzlabojumus vai papildinājumus Pakalpojumā gadījumā, ja tas neatbilst Līguma prasībām.
   9. Ja Pasūtītājs izbeidz Līgumu sakarā ar to, ka Izpildītājs nepilda savas saistības atbilstoši Līguma nosacījumiem, un ja Pasūtītājs šādā gadījumā ir jau saņēmis Pakalpojumu vai vismaz tā daļu un vēlas to atzīt par pieņemamu, ir noformējams atbilstošs pieņemšanas – nodošanas akts, un veicama samaksa (vai attiecīgi atgriežama) atbilstoši Pakalpojumu apjoma vērtībai.
   10. Izpildītājs papildus minētajām saistībām apņemas:
       1. Pasūtītāja telpās un teritorijā ievērot Pasūtītāja iekšējās kārtības un ugunsdrošības noteikumus un darba režīmu, ievērot darba aizsardzības, ugunsdrošības instrukcijas, kā arī normatīvos aktus, kas regulē šādu darbu veikšanu, kā arī uzņemas pilnu atbildību par minēto iekšējo un ārējo normatīvo aktu pārkāpumiem un to izraisītām sekām.
       2. 3 darba dienu laikā pēc Pasūtītāja pieprasījuma saņemšanas iesniegt ar Līguma izpildi saistīto informāciju (pārskatu).
   11. Izpildītājs apņemas nodrošināt Pakalpojumu sniegšanā iesaistīto darbinieku kvalifikācijas atbilstību Pakalpojumu izpildei, ar normatīvajos aktos noteikto un attiecīgai darba specifikai nepieciešamo kvalifikāciju un prasmi, t.sk. darbinieki ir instruēti par darba drošību.
   12. Izpildītājs apņemas, ka iesaistītie darbinieki neiepazīstas ar telpās esošajiem dokumentiem, to saturu, kā arī nemēģina veikt piekļuvi telpās esošajai biroja tehnikai, izņemot dokumentu smalcinātājus.
   13. Izpildītājs apņemas ievērot Pasūtītāja pastāvošo atkritumu šķirošanas kārtību.
   14. Izpildītājs nodrošina savu darbinieku atpazīstamību (forma vai piespraužamās identifikācijas zīmes).
   15. Izpildītājs pirms Pakalpojumu sniegšanas uzsākšanas iesniedz sarakstu ar darbiniekiem, kuri veiks darbus Objektā.
   16. Izpildītājam ir pienākums nepieļaut jebkādu darbību, kas varētu novest pie komercnoslēpumu, dienesta un/vai darījumu noslēpumu apdraudēšanas vai aizskaršanas. Izpildītāja darbinieki vai personas, kuri pārkāpuši iepriekš minētos nosacījumus, nav tiesīgi turpināt darbus, līdz ar ko Izpildītājam ir pienākums aizstāt minētos darbiniekus/personas ar citiem. Izpildītājam jānodrošina, ka visas personas, kuras būs iesaistītas Pakalpojumā, pirms pielaides pie Pakalpojumu sniegšanas paraksta un Pasūtītāja pilnvarotajam pārstāvim iesniedz Saistību rakstu, saskaņā ar Līguma 3.pielikumā esošo paraugu, un Interešu konflikta deklarāciju, saskaņā ar Līguma 4.pielikumā esošo paraugu.
   17. Izpildītājs apņemas sniegt mutiskas vai rakstiskas rekomendācijas vai konsultācijas Pakalpojumu sniegšanas ietvaros.
   18. Izpildītājs apņemas visā Līguma darbības laikā nodrošināt Pakalpojumu sniegšanai nepieciešamo atļauju un licenču spēkā esamību.
4. **Pasūtītāja tiesības un pienākumi**
   1. Pasūtītājs apņemas veikt samaksu par kvalitatīvi un savlaicīgi sniegtiem Pakalpojumiem šajā Līgumā noteiktajos termiņos un kārtībā.
   2. Pasūtītājs apņemas, ciktāl tas ir atkarīgs no Pasūtītāja, Izpildītājam nodrošināt pienācīgus apstākļus, sniegt visu nepieciešamo informāciju un atbalstu, kas nepieciešams kvalitatīvu Pakalpojumu sniegšanai.
   3. Pasūtītājs nodrošina Izpildītāju ar bezmaksas elektroenerģiju, auksto un silto ūdeni, un piemērotām telpām uzkopšanas materiālu, inventāra, uzkopšanas tehnikas, veļas mašīnas un citu iekārtu uzglabāšanai un Izpildītāja darbinieku pārģērbšanās vajadzībām.
   4. Ja ir nepieciešama Pakalpojumu sniegšana ārpus kārtas vai citos objektos, darbu izpildes nosacījumus Puses rakstiski e-pastā saskaņo vismaz 2 (divas) darba dienas iepriekš.
   5. Pasūtītājs ir tiesīgs veikt Līguma izpildes kontroli un pieprasīt no Izpildītāja kontroles veikšanai nepieciešamo informāciju. Izpildītājam ir pienākums šo informāciju Pasūtītājam nekavējoties sniegt.
   6. Pasūtītājs apņemas savlaicīgi veikt pilnvērtīgi sniegtu Pakalpojumu pieņemšanu.
   7. Pasūtītājs ir tiesīgs izvirzīt pretenziju Izpildītājam vai atteikties no Pakalpojumu pieņemšanas, ja tajos tiek konstatēti trūkumi, vai Pasūtītāju neapmierina to saturs.
   8. Pasūtītājam ir tiesības nodot ar šo Līgumu saistīto informāciju tā izpildes kontrolē iesaistītajām institūcijām saskaņā ar normatīvajiem aktiem vai citiem noslēgtajiem Līgumiem, kā arī tiesības no šī Līguma izrietošo maksājumu piedziņu nodot trešajām personām.
5. **Pušu atbildība**
   1. Pretenzijas par Izpildītāja sniegto Pakalpojumu kvalitāti Pasūtītājs izsaka ne vēlāk kā 10 (desmit) darba dienu laikā no attiecīgā gadījuma konstatēšanas, sastādot un iesniedzot par to aktu Izpildītājam.
   2. Izpildītājs saņemtās pretenzijas izskata un pamatotu pretenziju gadījumā garantē novērst radušās nepilnības 1 (vienas) darba dienas laikā no Pasūtītāja pieprasījuma saņemšanas dienas.
   3. Par zemā kvalitātē vai neatbilstoši Līguma nosacījumiem sniegtiem Pakalpojumiem, Izpildītājs maksā Pasūtītājam līgumsodu EUR 100.00 (viens simts euro) apmērā par katru reizi vai katru dienu (pēc Pasūtītāja ieskata), līdz brīdim, kad Izpildītājs novērsis radušās nepilnības. Zema vai neatbilstoša kvalitāte tiek konstatēta ar Pasūtītāja attiecīgi sastādītu aktu, kas tiek iesniegts Izpildītājam. Pasūtītājam ir tiesības ieturēt līgumsodu, veicot norēķinus.
   4. Ja Izpildītājs vispār nav sniedzis kādu Pakalpojumu paredzētajā laikā un apjomā, Izpildītājs pēc Pasūtītāja pieprasījuma maksā Pasūtītājam līgumsodu EUR 100.00 (viens simts euro) apmērā par katru reizi vai dienu (pēc Pasūtītāja ieskata), kad nav sniegts Pakalpojums. Pakalpojuma neizpilde tiek konstatēta ar Pasūtītāja attiecīgi sastādītu aktu, kas tiek iesniegts Izpildītājam. Pasūtītājam ir tiesības ieturēt līgumsodu, veicot norēķinus.
   5. Ja Pasūtītājs neizpilda kādu no šī Līguma 2.7.punkta izrietošajiem terminētajiem pienākumiem, Pasūtītājs par katru no tiem maksā Izpildītājam līgumsodu 0,5% apmērā no laikā neizpildītās saistības summas par katru nokavēto kalendāro dienu.
   6. Laikā, kad Izpildītāja saimnieciskā darbība ir apturēta, Pasūtītājam līgumsods netiek aprēķināts.
   7. Līguma darbības laikā Pusēm aprēķināmo un ieturamo līgumsodu kopējā summa nevar būt lielākā par 10% (desmit procenti) no līguma kopējās summas bez PVN.
   8. Jebkura šajā līgumā noteiktā Līgumsoda samaksa neatbrīvo Puses no to saistību pilnīgas izpildes. Turpmākie norēķini notiek pēc līgumsodu samaksas.
   9. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šo Pušu Līguma izpildē iesaistīto trešo personu darbības vai bezdarbības, tai skaitā, rupjas neuzmanības, ļaunā nolūkā izdarīto darbību vai nolaidības rezultātā.
   10. Puses savstarpēji vienojas, ka, bez otras Puses rakstiskas piekrišanas, jebkurai trešajai pusei netiks izpausta informācija, kas saņemta no otras Puses saistībā ar šo Līgumu. Puses, bez iepriekšējas rakstiskas piekrišanas, var izpaust informāciju saviem apakšuzņēmējiem apmērā, kādā tas nepieciešams darba veikšanai, ar nosacījumu, ka ar šiem apakšuzņēmējiem tiek noslēgta rakstiska vienošanās par konfidencialitāti. Tomēr, katra Puse var brīvi izpaust informāciju, ja: tā ir zināma līdz brīdim, kad to ir izpaudusi otra Puse; tā ir daļa no sabiedrībai jau zināmās informācijas tās izpaušanas brīdī; tās izpaušanu pieprasa valsts iestādes saskaņā ar spēkā esošajiem normatīvajiem aktiem.
6. **Nepārvarama vara.**
   1. Neviena no Pusēm nav atbildīga par Līguma neizpildi, ja izpilde nav bijusi iespējama nepārvaramas varas apstākļu dēļ, kas radušies pēc Līguma noslēgšanas, ja Puse par šādu apstākļu iestāšanos ir informējusi otru Pusi 7 (septiņu) kalendāro dienu laikā no šādu apstākļu rašanās dienas. Šajā gadījumā Līgumā noteiktais izpildes un samaksas termiņš tiek pagarināts attiecīgi par tādu laika periodu, par kādu šie nepārvaramas varas apstākļi ir aizkavējuši Līguma izpildi, bet ne ilgāk par 30 (trīsdesmit) kalendārajām dienām.
   2. Ar nepārvaramas varas apstākļiem jāsaprot ugunsgrēki, plūdi, zemestrīce, valdības lēmumi, rīkojumi un politiskās, ekonomiskās blokādes un citi, no Pusēm pilnīgi neatkarīgi radušies ārkārtēja rakstura gadījumi, ko Pusēm nebija iespējas ne paredzēt, ne novērst.
   3. Pusei, kura atsaucas uz nepārvaramas varas apstākļiem, ir jāpierāda, ka par spīti īstenotajai pienācīgajai rūpībai tai nebija iespēju ne paredzēt, ne novērst apstākļus, kuru dēļ Līguma izpilde nav bijusi iespējama.
   4. Ja nepārvaramas varas apstākļi turpinās ilgāk par 2 (diviem) mēnešiem, Pusēm jāvienojas par saistību izpildes atlikšanu, izbeigšanu vai turpināšanas procedūru.
7. **Strīdu izskatīšanas kārtība**
   1. Līgums sastādīts un tiek juridiski interpretēts saskaņā ar Latvijas Republikas spēkā esošajiem normatīvajiem aktiem.
   2. Visi strīdi un domstarpības, kas varētu rasties starp pusēm līguma izpildes rezultātā, tiek risināti sarunu ceļā. Ja savstarpēja vienošanās netiek panākta, pusēm ir tiesības vērsties Latvijas Republikas tiesā Latvijas Republikas normatīvajos aktos noteiktajā kārtībā.
8. **Citi noteikumi**
   1. Līgums stājas spēkā tā parakstīšanas brīdī un ir spēkā 24 (divdesmit četrus) mēnešus no Pakalpojumu sniegšanas uzsākšanas dienas vai līdz brīdim, kad kopējā par Pakalpojuma sniegšanu Izpildītājam samaksātā summa sasniedz EUR 133 999.99 (simts trīsdesmit trīs tūkstoši deviņi simti deviņdesmit deviņi *euro,* 99 centi), neieskaitot pievienotās vērtības nodokli.
   2. Pakalpojumu sniegšana Objekta tiek uzsākta no 201\_\_\_.gada \_\_\_.\_\_\_\_\_\_\_\_\_\_\_\_.
   3. Puses var izbeigt Līguma darbību pirms termiņa, noslēdzot attiecīgo rakstveida vienošanos.
   4. Pasūtītājam ir tiesības jebkurā laikā bez iemeslu paskaidrošanas vienpusēji atkāpties no Līguma, 30 (trīsdesmit) dienas iepriekš rakstiski par to informējot Izpildītāju un samaksājot Izpildītājam par Līguma noteikumiem atbilstoši veikto un pieņemto Pakalpojumu apjomu.
   5. PASŪTĪTĀJAM ir tiesības nekavējoties vienpusēji atkāpties no Līguma, par to rakstveidā paziņojot Izpildītājam, šādos gadījumos:
      1. ja PASŪTĪTĀJS konstatē, ka IZPILDĪTĀJA darbinieks, veicot darbu Objektā, ir alkohola, narkotiska vai toksiska reibuma stāvoklī. Par pamatojumu minētajā gadījumā kalpo kompetentas iestādes izsniegta izziņa par alkohola vai cita reibuma stāvokļa konstatēšanu IZPILDĪTĀJA darbiniekam. Gadījumā, ja ekspertīzes slēdziens apstiprina to, ka IZPILDĪTĀJA darbinieks ir alkohola, narkotiska vai toksiska reibuma stāvoklī, ekspertīzes izmaksas apmaksā IZPILDĪTĀJS. Ja IZPILDĪTĀJA darbinieks atsakās no PASŪTĪTĀJA uzaicinājuma veikt ekspertīzi, lai noteiktu to vai tas atrodas Objektā alkohola, narkotiku vai toksiska reibuma stāvoklī, PASŪTĪTĀJS nekavējoties informē IZPILDĪTĀJU. Pēc IZPILDĪTĀJA informēšanas PASŪTĪTĀJAM ir tiesības piemērot IZPILDĪTĀJAM šī punkta pirmā teikuma nosacījumus, nepamatojot to ar iepriekš minēto izziņu;
      2. ja IZPILDĪTĀJS neuzsāk Pakalpojumu sniegšanu Līgumā noteiktajā termiņā;
      3. ja Izpildītājs Pakalpojumus sniedzis nekvalitatīvi vairāk kā 2 (divas) reizes, par ko sastādīta attiecīga pretenzija.
   6. Izpildītājam ir tiesības vienpusēji izbeigt šo Līgumu gadījumā, ja Pasūtītājs pārkāpj šī Līguma noteikumus un 30 (trīsdesmit) dienu laikā no rakstiska paziņojuma saņemšanas dienas nav novērsis Izpildītāja norādīto Līguma pārkāpumu (veicis samaksu). Šajā gadījumā Pasūtītāja pienākums ir samaksāt Izpildītājam par faktiski sniegto Pakalpojumu un citus Līgumā paredzētos maksājumus.
   7. Kā atbildīgo un pilnvaroto personu par Līguma izpildi, Pakalpojumu pieņemšanu, iespējamo papildinājumu vai izmaiņu saskaņošanu (izņemot Līguma grozījumu parakstīšanu) no Pasūtītāja puses Pasūtītājs nozīmē \_\_\_\_\_\_\_\_\_\_, tālr. \_\_\_\_\_\_\_\_\_\_\_, un no Izpildītāja puses Izpildītājs nozīmē \_\_\_\_\_\_\_\_\_\_, tālr. \_\_\_\_\_\_\_\_\_\_\_\_.
   8. Mainoties Pušu kontaktpersonai, attiecīgā Puse nekavējoties elektroniskās vēstules formā informē otru Pusi, iesniedzot paziņojumu ar jaunā pārstāvja rekvizītiem.
   9. Pasūtītājs Līguma ietvaros nav saistīts ar konkrētu Pasūtījuma darbu apjomu un veic pasūtījumus atbilstoši savām vajadzībām un finanšu iespējām.
   10. Puses ir tiesīgas vienpusēji izbeigt Līgumu vai atlikt Līguma izpildi bez sankciju piemērošanas gadījumā, ja tas pamatots ar valsts vai augstākstāvošu iestāžu un institūciju izdotajiem normatīvajiem aktiem vai citiem rīkojumiem.
   11. Jebkādas izmaiņas Līgumā var tikt izdarītas vienīgi pēc abu Pušu rakstiskas vienošanās, kas ar to abpusējas parakstīšanas brīdi kļūst par Līguma neatņemamu sastāvdaļu, izņemot punktā 9.7. noteiktos gadījumus.
   12. Līgums sastādīts 2 (divos) vienādos eksemplāros latviešu valodā, katrs uz \_\_ (\_\_\_) lapām, no kuriem viens atrodas pie Pasūtītāja un viens pie Izpildītāja. Abiem Līguma eksemplāriem ir vienāds juridiskais spēks.
9. **Pušu rekvizīti un paraksti**

|  |  |
| --- | --- |
| **PASŪTĪTĀJS:**  **ZĀĻU VALSTS AĢENTŪRA**  Juridiskā adrese: Rīga, Jersikas iela 15, LV-1003  Reģistrācijas numurs: 90001836181  Telefons: 67078440; fakss: 67078428  e-pasts: [info@zva.gov.lv](mailto:info@zva.gov.lv)  Valsts kases Rīgas norēķinu centrs  LV24TREL9290579005000  BIC: TRELLV22  Direktors  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Svens Henkuzens  z.v. | **IZPILDĪTĀJS:**  **SIA „”**  Juridiskā adrese:  Reģistrācijas numurs:  Telefons:; fakss:  Banka:  Bankas kods:  Bankas konts:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  z.v. |

**Līguma „\_\_\_\_\_”**

**Pielikums Nr.3**

SAISTĪBU RAKSTS

(aizpilda Zāļu valsts aģentūras ārpakalpojumu sniedzēju darbinieki)

Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Dzimšanas dati \_\_ . \_\_ . \_\_\_\_\_\_

(vārds, uzvārds) (dd.mm.gggg)

Deklarētā dzīvesvieta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adrese)

Faktiskā dzīvesvieta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adrese)

pildot\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(amata nosaukums)

pienākumus, apņemos:

1. Neizpaust, neuzticēt un neatklāt trešajai pusei dokumentus vai informāciju, kas man tiks uzticēta vai kļūs zināma, pildot darba pienākumus;
2. dokumentus vai informāciju, kas man tiks uzticēti vai kļūs zināmi, pildot darba pienākumus, izmantot tikai savā darbā saistībā ar Zāļu valsts aģentūras darba uzdevumu izpildi;
3. dokumentus, kas vairs nav nepieciešami darba pienākumu pildīšanai, nepaturēt sev un nodot Zāļu valsts aģentūrai.

Šis saistību raksts neattiecas uz dokumentiem vai informāciju, par kuriem es varu pierādīt, ka tie nonākuši manā rīcībā pirms šī saistību raksta parakstīšanas.

Rīgā,

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Datums Paraksts

**Līguma „\_\_\_\_\_”**

**Pielikums Nr.4**

Interešu konflikta deklarācija

(aizpilda Zāļu valsts aģentūras ārpakalpojumu sniedzēju darbinieki)

Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dzimšanas dati \_\_ . \_\_ . \_\_\_\_\_\_

(vārds, uzvārds) (dd.mm.gggg)

Deklarētā dzīvesvieta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adrese)

Faktiskā dzīvesvieta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

apliecinu, ka manas vienīgās tiešās vai netiešās saistības ar farmācijas industriju ir zemāk norādītās:

*(Lūdzu, ievelciet krustiņus atbilstošajos lodziņos un norādiet uzņēmuma un produkta nosaukumu saistību esamības gadījumā)*

|  |  |  |  |
| --- | --- | --- | --- |
| Man ir finansiāla ieinteresētība *(pieder akcijas vai daļas)* farmaceitiskas darbības uzņēmumā un/vai man ir saimnieciskas darbības līguma attiecības ar farmaceitiskas darbības uzņēmumu. | NĒ  □ | JĀ  □ | Uzņēmuma un / vai produkta nosaukums |
| Esmu bijis darbinieks, konsultants, atbildīgais pētnieks, vadības komitejas loceklis, padomes loceklis vai citā veidā esmu bijis nodarbināts, vai man ir bijušas cita veida līguma attiecības *(vajadzīgo pasvītrot)* farmaceitiskās darbības uzņēmumā saistībā ar konkrētu produktu: | NĒ | JĀ | Uzņēmuma un / vai produkta nosaukums |
| * Šobrīd vai pagājušajā gadā | □ | □ |  |
| * Pirms 1 līdz 3 gadiem | □ | □ |  |
| * Pirms 3 līdz 5 gadiem | □ | □ |  |
| Esmu bijis pētnieks (ne atbildīgais) produkta izstrādē: | NĒ | JĀ | Uzņēmuma, produkta nosaukums |
| * Šobrīd vai pagājušajā gadā | □ | □ |  |
| * Pirms 1 līdz 3 gadiem | □ | □ |  |
| Esmu produkta patenta īpašnieks | □ | □ |  |
| Uzņēmums, kurā es strādāju, saņem dotācijas vai cita veida finansējumu no farmaceitiskās darbības uzņēmuma | □ | □ |  |
| Man ir radinieks *(tēvs, māte, vecāmāte, vecaistēvs, bērns, mazbērns, adoptētais, adoptētājs, brālis, māsa, pusmāsa, pusbrālis, laulātais)* un/vai kopīgā mājsaimniecībā dzīvo persona, kas ir darbinieks vai citādi saistīts ar farmaceitiskās darbības uzņēmumu | NĒ  □ | JĀ  □ | Uzņēmuma nosaukums |

Ar šo apstiprinu, ka bez iepriekš minētajām man NAV nekādu citu saistību vai faktu, kas būtu paziņojami Zāļu valsts aģentūrai. Gadījumā, ja man radīsies jaunas papildu saistības, es par to informēšu Zāļu valsts aģentūru.

Rīgā, \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Datums Paraksts